«Resultater fra Portugal ser vi at det ble økt bruk blant ungdom da de avkriminaliserte», sa Ida Lindtveit, leder for KrFU, i NRK-debatten om ruspolitikk forrige uke.

Lindtveit er stolt av Norge, for vi ligger «på bunn når det gjelder narkotikabruk blant ungdom, sammenlignet med resten av Europa.»

Med dette er den velmenende frykten for avkriminalisering gjort eksplisitt. Frykten er illusorisk, men må brukes, fordi det representerer det siste reelle kortet på forbudssiden. Men Lindtveit har nok noe å lære hvis hun ønsker å forholde seg til en evidensbasert, og ikke en kulturrelativistisk, tilnærming til ruspolitikk.